text: Brand startet ved glycerin-kar
  10 november 2011 kl. 08.18
  Der skete store skader på tagkonstruktionen ved en natlig brand i en industribygning på Lærkevej i Lintrup. Branden menes at være opstået ved et glycerin-kar, der bruges i produktionen af gyllerør.
  Branden blev opdaget kl. 4.06. Det var en medarbejder i virksomheden, som slog alarm. 
  Politiet vil i dag bede en brandkyndig om at se på virksomheden. Men umiddelbart er der intet mystisk ved branden, siger lederen af lokalpolitiet i Vejen, Jan Lambertsen.
  